"ক্ষুধিত পাষাণ" গল্প থেকে একটি অংশ নীচে উদ্ধৃত করা হল:

তখন গ্রীষ্মকালের আরম্ভে বাজার নরম; আমার হাতে কোনো কাজ ছিল না। সূর্যাস্তের কিছু পূর্বে আমি সেই নদীতীরে ঘাটের নিম্নতলে একটা আরাম-কেদারা লইয়া বসিয়াছি। তখন শুস্তানদী শীর্ণ হইয়া আসিয়াছে; ও পারে অনেকখানি বালুতট অপরাহ্নের আভায় রঙিন হইয়া উঠিয়াছে; এ পারে ঘাটের সোপানমূলে স্বচ্ছ অগভীর জলের তলে নুড়িগুলি ঝিক্‌ ঝিক্‌ করিতেছে। সেদিন কোথাও বাতাস ছিল না। নিকটের পাহাড়ে বনতুলসী পুদিনা ও মৌরির জঙ্গল হইতে একটা ঘন সুগন্ধ উঠিয়া স্থির আকাশকে ভারাক্রান্ত করিয়া রাখিয়াছিল।

প্রশ্ন: পাহাড়ের জঙ্গলের কয়েকটি গাছের নাম বল।
উত্তর: উদ্ধৃত অংশ অনুযায়ী, পাহাড়ে জঙ্গলে বনতুলসী, পুদিনা ও মৌরি গাছের নাম উল্লেখ করা হয়েছে।